Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 19/13/3309	Trenčín, 17.4.2013
EEČ : 2-28-97-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že  obvinený XXXXX dňa 28.12.2012 v čase asi o 18,05 hod. bol prichytený pracovníkom SBS, ako v OD Billa na Ulici XXXXX XXXXX odcudzil tovar 1ks kuracie stehno v celkovej hodnote  2,07 €, a to tak, že prešiel cez pokladňu  bez zaplatenia a tento tovar bol pri jeho kontrole v služobnom priestore nájdený pracovníkom SBS pod jeho bundou pod pazuchou, čím si prisvojil cudziu vec tým, že sa jej zmocnil, hoci bol za obdobný čin v predchádzajúcich dvanástich mesiacoch právoplatne postihnutý v blokovom konaní, a to rozhodnutím o uložení pokuty za priestupok proti majetku podľa  § 50 Zákona č. 372/1990 Z.z. o priestupkoch v znení neskorších predpisov, rozhodnutím o uložení pokuty vo výške 30 € blokom  na pokutu nezaplatenú na mieste XXXXX  zo dňa 04.05.2012, právoplatným dňa 04.05.2012,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením povereného príslušníka  Okresného riaditeľstva Policajného zboru, Obvodné oddelenie XXXXX sp. zn. ORP-1845/TN-TN-2012 zo dňa 28.12.2012  podľa § 199 odsek 1 Trestného poriadku bolo začaté trestné stíhanie a súčasne podľa § 206 odsek 1 Trestného poriadku mu bolo vznesené obvinenie pre prečin krádeže podľa § 212 odsek 2 písmeno f Trestného zákona na tom skutkovom základe, tak ako je to uvedené vo výrokovej časti predmetného uznesenia.

	Z oznámenia o úmrtí obvineného, zo správy o súdnej pitve ,ako aj povolenia na pohreb z Okresného riaditeľstva PZ XXXXX  vyplýva, že obvinený XXXXX, narodený XXXXX XXXXX zomrel dňa 12.03.2013 v Trenčíne.

V zmysle § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. 

	V zmysle § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Vzhľadom k uvedenému bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petronela Prokešová
prokurátorka